
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Χ.Ε. 134 

Έγκριση Πολεοδομικής Μελέτης Αναθεώρησης (τροποποίησης) του 

εγκεκριμένου σχεδίου και των όρων, περιορισμών δόμησης του οικι¬ 
σμού Καλαβρύτων του δ. Καλαβρύτων του Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
' Εχοντας υπόψη: 

1. Τις δ/ξεις του Π.Δ/γματος 183/1986 (ΦΕΚ 70/Α'), «περί με¬ 
ταβίβασης αρμοδιοτήτων στους Νομάρχες της χώρας...». 

2. Τις δ/ξεις του Ν.Δ. της 17.7.1923, όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 1, 2, 3, 9, 11 
και 29. 

3. Τις δ/ξεις του Ν. 1577/1985 (ΦΕΚ 210/Α’) και ειδικότερα τα 
άρθρα 6 (παρ. 2), 7, 8 και 9. 

4. Τις δ/ξεις του Ν. 651/1977 (ΦΕΚ 207/Α’) και ειδικότερα το 
άρθρο 12, παρ. Ια και 4, όπως η τελευταία προστέθηκε με την παρ. 5 
του άρθρου 31 του Ν. 1577/1985 (ΦΕΚ 210/Α’). 

5. Τις αρ. 208, 238, 241/1986 και 14/1987 αποφάσεις του Δη¬ 
μοτικού Συμβουλίου Καλαβρύτων. 

6. Την αρ. Π. 9/θ. 1/29.5.87 γνωμοδότηση του Σ.Χ.Ο.Π. Ν. 
Αχοίΐας, αποφασίζει: 

1. Εγκρίνεται η Πολεοδομική Μελέτης Αναθεώρησης (τροποποί¬ 
ησης) του εγκεκριμένου σχεδίου Καλαβρύτων του Δήμου Καλαβρύτων 
(Ν. Αχαΐας), με τον καθορισμό οικοδομήσιμων χώρων, οδών, πεζο¬ 
δρόμων, πλατειών, χώρων στάθμευσης, σχολείων, νοσοκομείου, εκκλη¬ 
σιών, σιδηροδρομικού σταθμού, πάρκων, νεκροταφείου, πολιτιστικού 
κέντρου, βιβλιοθήκης και χώρου εκδηλώσεων νεότητας, όπως οι παρα¬ 
πάνω ρυθμίσεις σημειώνονται στα τρία (3) σχετικά χρωματισμένα δια¬ 
γράμματα κλίμακας 1:1000 με τα υπομνήματά τους, που θεωρήθηκαν 
από τον Προϊστάμενο του Τμήματος Πολεοδομίας και Πολ. Εφαρ¬ 
μογών του Ν. Αχαΐας και που συνοπτικά τους αντίτυπα δημοσιεύονται 
με την παρούσα απόφαση. 

2. Τροποποιούνται οι όροι και περιορισμοί δόμησης της περιοχής της 
παρ. 1, ως εξής: 

2.1. ΤΟΜΕΑΣ Α 

2.1.1. Ελάχιστο πρόσωπο: δέκα (1.0) μ. 

Ελάχιστο εμβαδόν: διακόσια (200) τ.μ., με την επιφύλαξη της παρ. 

2.4. 

2.1.2. Μέγιστο ποσοστό κάλυψης των οικοπέδων: εβδομήντα τοις 
εκατό (70%) της επιφάνειάς τους. 

2.1.3. Συντελεστής δόμησης: δύο και δέκα (2,1). 

2.1.4. Μέγιστο επιτρεπόμενο ύψος των κτηρίων: δέκα (10) μ. 

2.1.5. Κατά παρέκκλιση των δ/ξεων της παρ. 2.1.1 θεωρούνται 
άρτια τα οικόπεδα εφ’ όσον: 

α) Προϋπάρχουν της 8.6.73 και έχουν: 

Ελάχιστο πρόσωπο: έξι (6) μ. και 

Ελάχιστο εμβαδόν: εκατό (100) τ.μ. 


β) Δημιουργήθηκαν πριν την 20.9.49 και έχουν: 

Ελάχιστο πρόσωπο: τρία (3) μ. και 

Ελάχιστο εμβαδόν: πενήντα (50) τ.μ. 

2.2. ΤΟΜΕΑΣ Β 

2.2.1. Ελάχιστο πρόσωπο: δέκα (10) μ. 

Ελάχιστο εμβαδόν: διακόσια (200) τ.μ., με την επιφύλαξη της παρ. 

2.4. 

2.2.2. Μέγιστο ποσοστό κάλυψης των οικοπέδων: εβδομήντα τοις 
εκατό (70%) της επιφάνειάς τους. 

2.2.3. Συντελεστής δόμησης: δύο και δέκα (2,1). 

2.2.4. Μέγιστο επιτρεπόμενο ύψος των κτηρίων: δέκα (10) μ.' 

2.2.5. Κατά παρέκκλιση των δ/ξεων της παρ. 2.2.1 θεωρούνται 
άρτια τα οικόπεδα εφ’ όσον: 

α) Προϋπάρχουν της 3.8.73 και έχουν: 

Ελάχιστο πρόσωπο: Οκτώ (8) μ. 

Ελάχιστο εμβαδόν: διακόσια (200) τ.μ. 

β) Δημιουργήθηκαν πριν την 20.9.49 και έχουν: 

Ελάχιστο πρόσωπο: έξι (6) μ. και 

Ελάχιστο εμβαδόν: εκατό (100) τ.μ. 

2.3. ΤΟΜΕΑΣ Γ 

2.3.1. Ελάχιστο πρόσωπο: δεκατέσσερα (14) μ. 

Ελάχιστο εμβαδόν: τετρακόσια (400) τ.μ., με την επιφύλαξη της 
παρ. 2.4. 

2.3.2. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειάς τους. 

2.3.3. Συντελεστής δόμησης: ένα και είκοσι (1,2) 

2.3.4. Μέγιστο επιτρεπόμενο ύψος των κτηρίων: Επτά μέτρα και πε¬ 
νήντα εκ. (7,50 μ.) 

2.3.5. Κατά παρέκκλιση των δ/ξεων της παρ. 2.3.1 θεωρούνται 
άρτια τα οικόπεδα εφ’ όσον: 

α) Δημιουργήθηκαν πριν την 8.6.73 και έχουν: 

Ελάχιστο πρόσωπο: δώδεκα (12) μ. 

Ελάχιστο εμβαδόν: τετρακόσια (400) τ.μ. 

β) Δημιουργήθηκαν πριν την 20.9.49 και έχουν: 

Ελάχιστο πρόσωπο: οκτώ (8) μ. και 

Ελάχιστο εμβαδόν: εκατόν πενήντα (150) τ.μ. 

2.4. Επιπλέον των δ/ξεων των παρ. 2.1.1,2.2.1 και 2.3.1 θεωρού¬ 
νται άρτια και οικοδομήσιμα τα οικόπεδα εφ’ όσον σ’ αυτά εγγράφεται 
κάτοψη κτηρίου με ελάχιστη επιφάνεια 50 τ.μ. και ελάχιστη διάσταση 5 

μ· 

3. Σε όλους τους οικοδομήσιμους χώρους της περιοχής της παρ. 1 
επιτρέπεται η χρήση «Γενικής κατοικίας», σύμφωνα με το Π. Δ/γμα 3/ 
6.3.87 (ΦΕΚ 166 Δ'), αρθ. 3. Ειδικότερα στις θέσεις: (1-2) Ιστορικό 
Μουσείο, Πνευματικό Κέντρο, Δημαρχείο - (3) Βιβλιοθήκη - (4) Χώρος 
εκδηλώσεων Νεότητας - (5) Τουριστικό περίπτερο (Η μεγ. = 5.0 μ.). 

4. Στον οικισμό επιβάλλονται ειδικοί όροι δόμησης, ως εξής: 

4.1. Σε όλη την περιοχή της παρ. 1: 

4.1.1. Οι όψεις του κτηρίου στους κοινόχρηστους χώρους πρέπει να 
ορίζονται από ενιαίο κατακόρυφο επίπεδο. Παρέκκλιση επιτρέπεται 
μόνον για τη δημιουργία κλειστών τμημάτων σε πρόβολο όπου αυτό δεν 

απαγορεύεται από τις γενικές πολεοδομικές διατάξεις. Απαγορεύεται η 
δημιουργία εσοχών για την αύξηση του πλάτους των εξωστών. 

4.1.2. Επιβάλλεται η κατασκευή στέγης σε κάθε κτήριο όπου εξα¬ 
ντλείται το ύψος ή ο συντελεστής δόμησης. Επικάλυψη με κεραμίδια και 
κλίση στέγης 60%. Επιτρέπεται η κατασκευή ταράτσας όταν είναι βατή 
και μόνο στην περίπτωση που δεν θα είναι ορατή από κοινόχρηστους 
χώρους. 

4.1.3. Δεν επιτρέπεται η ανέγερση κτηρίων επί υποστηλωμάτων 
(ΡΙΕΟΤΙ5) κατά την έννοια του Γ.Ο.Κ. 

4.1.4. Το μήκος των εξωστών δεν επιτρέπεται να υπερβαίνει τα 
3.00 μ. Σε περίπτωση γωνιακού εξώστη ισχύει το ίδιο για κάθε όψη του 
κτηρίου. 

Το πλάτος των εξωστών πρέπει να ισούται με το 1/10 της (κάθετης) 
απόστασης μεταξύ των εγκεκριμένων οικοδομικών γραμμών και μέχρι 
1.30 μ. το πολύ. 

4.1.5. Η αναλογία της επιφάνειας των ανοιγμάτων ως προς το σύ¬ 
νολο της επιφάνειας των όψεων κάθε ορόφου δεν επιτρέπεται να υπερ¬ 
βαίνει το 15%, με εξαίρεση το ισόγειο, στην περίπτωση καταστημάτων, 
οπότε μπορεί να φθάνει το 23%. 

4.1.6. Μέγιστο ύψος υπερθύρου θυρών και παραθύρων κατοι¬ 
κιών: 

- με φεγγίτη: 2,60 μ. από το δάπεδο κάθε ορόφου. 

- δίχως φεγγίτη: 2,10 μ. από το δάπεδο κάθε ορόφου. 

Εξαίρεση επιτρέπεται για τα υπέρθυρα καταστημάτων ή χώρων ει¬ 
δικών χρήσεων, στα οποία μπορεί να φθάνουν μέχρι όλο το ελεύθερο 
ύψος ορόφου των χώρων αυτών. 

4.1.7. Στηθαία δωμάτων: κτιστά. 

- Στηθαία ή κιγκλιδώματα εξωστών και εξωτερικών κλιμάκων, που 
φαίνονται από κοινόχρηστους χώρους: κτιστά, ξύλινα ή σιδερένια. Απα¬ 
γορεύεται η χρήση τζαμιού, κρυστάλλων ή πλεξιγκλάς. 

Εξαίρεση επιτρέπεται μετά από σχετική γνωμοδότηση της επιτροπής 
Πολεοδομικού Αρχιτεκτονικού Ελέγχου (Ε.Π.Α.Ε.). 

4.1.8. Εξωτερικά κουφώματα: ξύλινα. 

Εξαίρεση για το υλικό επιτρέπεται μόνο μετά από γνώμη της Ε.Π.Α.Ε. 

4.1.9. Περίφραξη οικοπέδων: κτιστή πλινθοδομή, επιχρισμένη λιθο¬ 
δομή, ΒΕΤΟΝ ή κιγκλίδωμα σιδερένιο ή ξύλινο. 

4.1.10. Χρωματισμοί όψεων τοίχων, σε περιπτώσεις μη εμφανούς 
λιθοδομής: λευκό, γκρι, ώχρα, θαλασσί, σωμόν. Επιτρέπεται παρέκ¬ 
κλιση μετά από γνώμη της Ε.Π.Α.Ε. 

4.2. Στην περιοχή του παραδοσιακού συνόλου και επιπλέον των δ/ 
ξεων της παρ. 4.1. επιβάλλεται: 


4.2.1. Διαμόρφωση τω απολήξεων / ζωνών κτηρίων (π.χ. με εμφα¬ 
νείς ακρογωνιαίους λίθους), καθώς επίσης και της στέγης του κτηρίου 
κάτω από τη στέγη. 

4.2.2. Διαμόρφωση εμφανών πλαισίων γύρω από τα ανοίγματα των 
όψεων. 

4.2.3. Κουφώματα ξύλινα. 

4.2.4. Στην περίπτωση μονορόφων όγκων κτηρίων όπου λόγω 
χρήσης δεν υπάρχει στέγη (π.χ. εξώστες, βατό δώμα) και δεν εξα¬ 
ντλείται ο συντελεστής δόμησης, η πλάκα δεν επιτρέπεται να βγαίνει 
έξω από την όψη του κτηρίου. 

4.2.5. Η στέγη επιτρέπεται να εξέχει από τις όψεις των κτιρίων μέχρι 
0,40 μ. εκτός από την περίπτωση που υπάρχει κάτω από αυτήν εξώ¬ 
στης, οπότε μπορεί να προχωρήσει μέχρι 0,20 μ. έξω από το όριο του 
εξώστη, με την επιφύλαξη της παρ. 4.2.4. 

4.3. Επιβάλλεται τήρηση της οικοδομικής γραμμής στα οικοδομικά 
τετράγωνα που περιλαμβάνονται μεταξύ των οδών Αγίου Αλεξίου, Με¬ 
γάλου Σπηλαίου και Εθνικής Αντίστασης, καθώς επίσης και στα απέ¬ 
ναντι μέτωπα των οδών Αγίου Αλεξίου, από την οδό Κοσκόρη μέχρι τη 
Μ. Σπηλαίου και Εθν. Αντίστασης από Μεγ. Σπηλαίου ως την πλατεία 
Ελευθερίας. 

5. Για την ανέγερση κάθε κτιρίου μέσα στο παραδοσιακό σύνολο 
χρειάζεται γνωμοδότηση της Επιτροπής Πολεοδομικού - Αρχιτεκτο¬ 
νικού Ελέγχου όπως και για κάθε περίπτωση που σημειώνεται στους ει¬ 
δικούς όρους δόμησης για όλο τον οικισμό. 

Επίσης γνωμοδότηση της Επιτροπής Πολεοδομικού - Αρχιτεκτο¬ 
νικού Ελέγχου χρειάζεται και στην περίπτωση όπου δεν ακολουθούνται 
οι ειδικοί όροι δόμησης αλλά το κτήριο - κατά τον Αρχιτέκτονα - εντάσ¬ 
σεται αισθητικά και λειτουργικά στο παραδοσιακό περιβάλλον: 

6. Άδειες που εκδόθηκαν μέχρι τη δημοσίευση της παρούσας, ή 
άδειες για τις οποίες έχει υποβληθεί πλήρης μελέτη στην αρμόδια Πολε- 
οδομική Υπηρεσία μέχρι την ημέρα δημοσίευσης της παρούσης, εκτε- 
λούνται όπως εκδόθηκαν ή εκδίδονται με τις προϊσχύουσες δ/ξεις βάσει 
των υποβληθέντων στοιχείων. 

7. Η ισχύς της παρούσης αρχίζει από τη δημοσίευσή της στην Εφημε¬ 
ρίδα της Κυβερνήσεως, οπότε και παύουν να ισχύουν όλα τα προηγού¬ 
μενα σχετικά Διατάγματα και Αποφάσεις Νομάρχη για την υπόψη πε- 
ριοχή της παρ. 1. 

Πάτρα, 16 Ιουνίου 1987 
Ο Νομάρχης 

ΔΗΜΗΤΡΗΣ ΠΑΝΤΑΖΗΣ 



ΟΡΟΙ ΔΟΜΗΣΗΣ 

